NEJKA OMAHEN

Rodila se je 6. februarja 1983. Živi v Šmartnem pri Litiji, in sicer z mamo, očetom in s starejšim bratom.

Ko je bila stara 7 let, so pri njeni družini končno dobili prvi pravi računalnik. Takrat je iz čiste radovednosti napisala prvo zgodbo, z naslovom "Mesojeda roža". Knjiga govori o deklici, ki je hotela posaditi seme. Oče ji je s potovanja prinesel seme, ki naj bi bilo travniško. Ampak bilo je seme mesojede rože. Kasneje je ta knjižica obsegala 3 strani.  
  
Zares pa je začela pisati konec šestega razreda, med poletnimi počitnicami. Sredi avgusta ji je mama predlagala, naj ponovi malo slovenščino. Ker ji ponavljanje niti slučajno ni dišalo, se je odločila, da bo namesto tega raje napisala knjigo. Pisala jo je do septembra, a še vedno ni bila končana. Njen naslov je bil Modri zvezek ali Dnevnik Vanje Juvan. To knjigo hrani doma, ker je ne želi izdati pri založbi. Knjiga je bila veliko bolj obsežna in novembra je končala delo. Prijateljice so jo spodbujale, naj še naprej piše v slogu ´Modrega zvezka´, a Nejka je iskala nekaj novega, svežega.

Maturirala je na Bežigrajski gimnaziji in se na filozofski fakulteti vpisala v študij Primerjalne književnosti in Geografije.

Modri zvezek je bil seveda šele začetek. Kasneje je napisala zbirko knjig Zvezde. Prva knjiga iz te zbirke ima naslov Zvezda z odra, sledili sta še Drsalka v modrem in Županovi hčerki. Kot gimnazijka je izdala mladinsko pripoved Silvija in roman Življenje kot v filmu, po katerem je bil posnet in na TV Slovenija predvajan mladinski film. Sledili so romani Dež, pred nekaj časa pa je izšlo še Veliko srce. Eno njenih zadnjih del se imenuje tudi Prigode Poprove Pipi. Njeno najnovejše delo pa se imenuje Spremembe, spremembe. V letu 2009 naj bi izšel njen novi roman.

Nejka si po poklicu želi biti profesorica geografije. Rada ima zabavne knjige, nikoli pa ni pisala dnevnikov. Zelo rada se ukvarja s športom, in sicer z igranjem košarke, odbojke ter kolesarjenjem. Rada tudi izdeluje obeske, verižice,… Je tudi uspešna glasbenica, saj je osem let igrala klavir, na kar je zelo ponosna.

Nejka Omahen je kljub mladosti odlična pisateljica, ki piše zelo dobre knjige za mladino in je za svoje romane prejela že več nagrad.

